Olin paar nädalat USA-s koos sõpradega. See reis oli juba üle kuu aja plaanitud ja ka soodsad lennupiletid ära ostetud, seega oleks läinud ka siis kui poleks SCOOP-lt  miskit hittinud. Lihtsalt nüüd sain seal endale lubada rohkem raha kulutamist. Reisile eelneval nv-l käisin mängisin Tartus cashi, sain fishisest mängust 8k plussi. Enne lennukile minekut tagusin öösel cashi ka Helsingis, kust õnnestus samuti 300€ võita, mille küll rullis musta peale panin ja ära ikaldusin, kuna ei viitsinud sellega kassasse minna.    Seejärel küllalt väsitav lend Miamisse ja sealkandis sai rahulikult 4 päeva chillida. Seejärel sai käidud Orlandos-Disneylandis ja seejärel Kennedy  kosmosekeskuses ja üldse oldud nagu täiemõõduline turist. Mõlemad kohad olid igatahes üsna huvitavad. Edasi oli plaan rendiautoga Washingtoni liikuda. Mina soovitasin varuda selleks 2-3 päeva ja mitte kuskil NYs vms suurlinnades liiga kaua passida selle arvelt, muu seltskond arvas aga teisiti ning jõudsime Floridast Washington DC-sse ühe ööga mööda kiirteed kihutades. Tulemuseks oli, et olin Washingtoni jõudes surmväsinud ja magasin päeva maha kui teised vaatamisväärsusi uudistasid. Lootsin ehk järgmisel  päeval vaatamisväärsusteni jõuda, kuid siis oli teistel juba kiire ära sõitmisega, et õhtuks Atlantic Citysse jõuda ja järgmine päev juba NY-i ilmselt. Kuna NY ja muud suurlinnad mind piisavalt ei huvita, et seal mitu päeva pilvelõhkujate vahel vahtida otsustasin, et tahan minna läände, eelkõige Vegasesse.    Võtsin ühe sõpradest kaasa, kes ühtlasi parim autojuht seltskonnas, lubasin talle läänes kõik välja teha ja eraldusin muudest tegelastest. Lennupiletid Vegasesse saime samaks päevaks 425$ per  pilet. Õhtul olime seal kohal, kulgesime Excaliburi hotelli, mis nägi üsna hea välja ning 2-ne tuba maksis vaid 60$. Järgmine päev rentisime seal soliidse lahtikäiva katusega sportauto ja sõitsime sellega päev hiljem San Franciscosse. Seal sai veidi chillitud ning külastatud Alcatrazi. Sealt edasi piki ookeani rannikut LA poole...seda marsruuti soovitan kõigile, kuna loodusvaated olid seal tõesti lihtsalt suurepärased! Pärast Hollywoodi sildi juures piltide tegemist ja paari tundi ummikutes võtsime suuna  uuesti Vegasele-see oli reede õhtu ja tee oli paksult autosid täis ning Vegase tänavatel ja kasiinodes käis ka parajalt hull möll. Sõber oli roolimisest väsinud ja keeras magama, ma läksin linna peale chillima plaaniga ka gamblida parasjagu.    Esimestel päevadel olin mingi 1200$ BJ-s hävinud, suhtkoht väikeste panustega mängides. Viimasel päeval võitsin miski 500 sellest tagasi. Tegin ka ühe 70$ turna, mis oli pm turbo s&g 11 mängijaga, 1500 algstäkk ja 20 min levelid. 25$ bounty chipi sai iga  mängija välja löömise eest ning raha 2-le, vastavalt 175$ ja 125$. Parajalt fishy mäng, ühe bounty chipi sain aga jäin bubblesse 3ndaks. Lõpus 3 handedis olid blindid 500/1k ja keskmine stäkk veidi üle 5k. Proovisin ka 3/6 limit cashi, mis oligi nagu kuulnud olin ülimalt fishy, kuid 10% reik ja sisuliselt kohustus diilerile 1-2$ tippi visata pärast poti võitmist teevad sellest ilmselt suht mittebiiditava mängu. Jäin siiski 80$ plussi, kuna paar rida ja masti tahtsid õigel ajal kokku tulla ega viitsind seda  rohkem mängida.    Seejärel oli mul tekkimas plaan jäädagi pikemalt Vegasesse üksi ja sõbrale vaid lennupilet Bostonisse osta, et ta jõuaks tagasi koju suunduvale lennukile sealt, kuhu meil piletid ostetud olid. Samas polnud ma selleks varem valmistunud ja kartsin, et suure tõenäosusega neelab Vegas mu lihtsalt alla kui sinna jään-ahvatlusi on liialt palju, 10k$ võimalik max bet BJ-i lauas jms. Riskid olid hajutamata, mul oli vaid 1 pangakaart, mis polnud isegi krediitkaart jms. Ja isegi läpakat  polnud kaasa võtnud, sealt uue ostmine aga tähendanuks taas lisakulu bk-i arvelt. Seega otsustasin siiski koju naasta seekord, kuid üldiselt mulle seal meeldis ja hea meelega mängiks seal nt mingeid 500-2k$ turnasid, kas nt WSOP-i raamaes või niisama, kuna nende struktuur pole ka niisugune crapshoot siiski nagu see rotikas, mida seal tegin. NL cashi ei jõudnud ka veel proovida. Et kui keegi soovib nt steikida või siis vähemalt vajab reisikaaslast sinna mängima minekuks vms võib ühendust võtta:)    Sealt siis Bostonisse, lennupiletid maksid taas mingi 430$ kanti. Seal saime taas muu seltskonnaga kokku ning chillisime päeva linna peal, seejärel tagasi koju. Kodust kohe järgmine päev Pärnu, sest oli isu BJ-i mängida. Alternatiiv olnuks oly mv Tln-s, kuid ei viitsinud seda. BJ-s hävisin miski 20k+ esimene päev, variatsioon oli elukole, kuigi eks paugutasin päris kõvasti ka. 2 järgmise päevaga mingi 12k tagasi võitnud, rohkem ei viitsi ja kulgen edasi Tartu. Ahjaa, Pärnus oli miski pokkeriturna ka  kasiinos, mis iga kolmapäev. Rankat seekord kahjuks polnudki kohal. 8 mängijat, sain 2. koha ja 600 eeku plussi:). Ja teisel päeval oli noortekeskuses cashgame, kus sai kohalike noorte netiprodega mängitud. Run oli korralik ja tõmmasin mingi üle 1300 plussi sealt 1/2 mängust. Eks nv vast mängin Tartus miskit, seal ikka EV ja ev (enterntainment value) mõlemad päris kuldsed loodetavasti:)